ESCOLA LLUÍS VIVES ­­­­ REUNIÓ PARES I MARES



Generalitat de Catalunya Departament d'Ensenyament **ESCOLA Lluís Vives**



Passeig del Ferrocarril 266

Tel. 93665 63 53

[www.escolalluisvives.cat](http://www.escolalluisvives.cat)

**REUNIÓ D’INICI DE CURS**

**EDUCACIÓ INFANTIL P3**

1. **PRESENTACIÓ DE L'EQUIP DE MESTRES**

Tutores Eva, Mar, Pedro i Tania com a TEI. Els grups definitius es comunicaran quan sigui oportú.

Especialista de música Rossi.

Especialista d’anglès i Psicomotricitat Maria.

Educació Especial i reforç Sara.

Responsable Tac: Anabel

Monitores de menjador.

Representant de l’AFA.

1. **RECORDATORI DE LES NORMES DE FUNCIONAMENT**

**Comunicació família-escola: Classdojo,** web de l’escola, les tutores a l’aula.

**Entrades i sortides**: les famílies acompanyen i recullen als infants a l’aula, s’accedeix a les aules pel pati d’infantil. L’horari és de 9h a 12:30h i de 15h a 16:30h. Es prega **puntualitat.**

Durant el període d’adaptació les sortides es faran pel vestíbul

**Absències i retards**: s’ha de comunicar a l’escola i/o menjador qualsevol incidència.

En cas de retard l’entrada a l’escola es farà pel vestíbul, s’ha de buscar al conserge o a la administrativa que apuntarà el retard i acompanyarà al nen o nena a l’aula.

**Esmorzars**: els infants han d’esmorzar a casa, a l’escola fem un petit esmorzar; fruita tallada i pelada, petit entrepà recomanable de pa de barra i/o cereals tot embolicat en un recipient reciclable. No es permet portar cap tipus de pasta industrial, llaminadures, sucs i làctics. Les quantitats i mides d’allò que portin ha de ser adequat al que ells/es acostumin a menjar.

**Aniversaris**: Els infants celebraran l’aniversari el mateix dia de l’aniversari. Es farà un esmorzar/ berenar amb fruita, galetes o pa de pessic comprat i sucs. Aquest any us animem a ser originals i saludables. Els nens/es nascuts al juliol ho celebraran al juny i els d’agost al setembre.

**Famílies**: cal implicar-se en l’educació dels infants (entrevistes amb la tutora, assistir a les reunions i participar activament a les tasques de l’escola) A l’escola treballem per Projectes i es demana la col·laboració de les famílies per ajudar als infants en la descoberta dels aprenentatges.

**Sortides:** recomanem l’assistència perquè són una activitat més d’escola i amplien els aprenentatges que es treballen a l’aula.

**Medicaments**: quan un nen/a està malalt s’ha de quedar a casa. A l’escola no es poden donar medicaments.

**Dies de pluja**: els dies de pluja i dies posteriors aconsellem portar botes d’aigua per poder sortir al pati.

En cas de que el pati estigui inundat les entrades i sortides es faran pel vestíbul de l’escola ( us ho farem saber...)

**Altres:**

Els nens/es han de portar a l’escola el material que se’ls hi demana.

Els infants han de venir amb roba còmoda, que es pugui embrutar.

En cas de que es portin joguines a l’escola han de ser per compartir amb els companys i l’escola no es fa responsable en cas de que es perdi o es trenqui.

1. **HÀBITS BÀSICS EN AQUESTA EDAT:**

Els HÀBITS són conductes automatitzades, no innates, sinó adquirides per mitjà de l’experiència i l’aprenentatge, és el resultat de l’educació. El nen imita sempre, però molt més en els primers anys. Si aquestes conductes que imita són reforçades, les repetirà i podran convertir-se en conductes o hàbits propis. Això ens obliga a anar en compte amb el nostre comportament, ja que és el model que donem al nen per imitar.

**Hem de pensar que eduquem més amb l’exemple que amb les paraules.**

1. ***HÀBITS D'AUTONOMIA PERSONAL:***

En el menjar;

* Pot menjar sol, fent servir la cullera i la forquilla.
* Servir-se un got d’aigua sense ajuda.
* Ajudar a parar taula.
* És capaç de mastegar i menjar sòlids…
* Cal beure en got, no en biberó.
* Es pot rentar les mans sol abans de dinar.
* Restar assegut fins que acaba de menjar.

**Durant els àpats podem aprofitar per parlar distesament amb els nostres fill/es.**

En el vestir;

* Vestir-se i despullar-se tot sol si es tracta de peces senzilles. Es treu i posa peces de robes fàcils, ja descordades.
* Començar a cordar botons .
* Posar-se les sabates. Sap treure i posar-se les sabates, encara que no sempre endevina el peu correcte. És capaç posar-se els mitjons.
* Penja el seu abric al penjador que està a la seva alçada.
* Posar-se l’abric, la bata i el jersei de coll ample ja no es un problema.
* Comença a pujar i baixar la cremallera.
* És capaç de posar-se la bata.
* Pot abaixar-se els pantalons per anar al vàter.

**Quan el nen comença anar a l’escola és imprescindible ajustar l’horari de manera que pel matí li quedi temps suficient per no haver de vestir-se ràpid. Mai hauríem de dir .”Surt, que tu no en saps!” o “Veus? Encara ets massa petit!, ja t’ho deia jo...”, etc.**

Higiene personal;

* Rentar-se la cara i les mans.
* Començar a rentar-se les dents.
* Fer servir el mocador per mocar-se. Sovint se’ls ha d’ensenyar primer a agafar aire, tancar la boca i bufar per les dues narius i després bufar tancant una nariu i després amb l’altre.
* Anar al vàter sol.
* Controlar totalment els esfínters de dia i començar a netejar-se tot sol.
* Començar a pentinar-se.
* Deixar de fer servir el xumet.

Desplaçaments;

* Córrer i ser capaç de parar-se o girar-se sense caure.
* Pujar i baixar les escales posant un peu a cada esglaó.
* Començar a anar amb tricicle.
* Entrar a l’escola sol.

**Ja no cal fer servir el cotxet, els nens poden venir caminant a l’escola**

1. ***HÀBITS DE CONVIVÈNCIA.***

* Demanar les coses “Si us plau”.
* Donar les “Gràcies”.
* Dir “Bon dia”.
* Conèixer i fer servir el nom dels altres nens i adults.
* Explicar als altres el que li ha passat.
* Començar a compartir el que té amb els altres.
* Saber demanar ajuda davant un problema.
* Començar a saber esperar el torn en qualsevol activitat.
* Recollir les seves joguines.

1. ***HÀBITS DE TREBALL.***

* Escoltar quan se li parla.
* Seguir una ordre senzilla.
* Triar una activitat o material entre d’altres.
* Anar a buscar o donar objectes quan se li demana.
* Seure al seu lloc i no aixecar-se gaire mentre fa una activitat.
* Saber fer la pinça amb els dits de la mà.

1. ***HÀBITS ALIMENTARIS.***

És molt recomanable esmorzar a casa abans d’anar a l’escola. Un dels principals beneficis que s’atribueix a l’esmorzar és la millora del rendiment intel·lectual i físic.

L’esmorzar es pot repartir en dues ingestes, una primera a casa i una altra a mig matí, a l’hora de l’esbarjo.

1. ***ALTRES CONSELLS***

- L’Infant per créixer en autonomia necessita el seu temps i el seu espai, no cal anticipar-se i no fem res que ell pugui fer per ell mateix.

* L’educació de la capacitat de frustració és important per fer nens feliços i amb una autoestima positiva.
* Eduqueu des de la distància..i apropem-nos quan ens ho demani.

1. **OBJECTIUS DELS CURS**

**A. APRENDRE A SER I A ACTUAR DE FORMA CADA VEGADA MÉS AUTÒNOMA**

- ***Progressar en el coneixement i domini del seu cos***, en el moviment i la coordinació, tot adonant-se de les seves possibilitats.

-***Assolir progressivament seguretat afectiva i emocional*** i anar-se formant una imatge positiva d'ell mateix i dels altres.

-***Adquirir progressivament hàbits bàsics d’autonomia*** en accions quotidianes amb seguretat i eficàcia.

**B. APRENDRE A PENSAR I A COMUNICAR**

-***Pensar, crear, elaborar explicacions*** i iniciar-se en les habilitats matemàtiques bàsiques.

-***Progressar en la comunicació i expressió*** ajustada als diferents contextos i situacions de comunicació habituals per mitjà dels diversos llenguatges.

**C**. **APRENDRE A DESCOBRIR I A TENIR INICIATIVA**

- ***Observar i explorar*** l'entorn immediat, natural i físic, amb una actitud de curiositat i respecte i participar, gradualment, en activitats socials i culturals.

- ***Mostrar iniciativa*** per afrontar situacions de la vida quotidiana, identificant-ne els perills i aprendre a actuar en conseqüència.

**D. APRENDRE A CONVIURE I A HABITAR EL MÓN**

-***Conviure en la diversitat***, avançant en la relació amb els altres i en la resolució pacífica de conflictes.

-***Comportar-se d'acord amb unes pautes de convivència*** que el portin cap a una autonomia personal, cap a la col·laboració amb el grup i cap a la integració social.

**5. ORGANITZACIÓ GENERAL DEL CURS**

Al llarg del primer trimestre ens dedicarem a l’adaptació, que els infants es moguin amb confiança i seguretat pels diferents espais de l’escola i es relacionin amb els companys i adults que intervenen a l’aula. Durant aquest temps farem un treball important d’ hàbits. Quan veiem que els infants ja estan adaptats treballarem el nostre entorn més proper i significatiu per ells/es; la tardor i farem la primera sortida La Castanyada**.** Al primer trimestre també iniciarem l’anglès, la música i la psicomotricitat que es fa amb mig grup i en anglès.

Al segon i tercer trimestre treballarem per projectes triats pels infants i iniciarem l’activitat del protagonista, tarda oberta, grups interactius,.. Es farà una reunió al gener on us explicarem totes aquestes activitats.

ATENCIÓ A LA DIVERSITAT: aquest curs comptem amb una mestra d’educació Especial integrament pels infants d’Educació Infantil per així poder atendre tant la tutora com la mestra d’EE els Infants de manera més individualitzada i específica.

**6. AVALUACIÓ I INFORMES**

Durant aquest curs s’entreguen 3 informes. Al 1r trimestre sobre l’adaptació, el 2n trimestre sobre el treball per projectes i el 3r trimestre un altre informe sobre el projecte treballat i un resum general de com ha anat el curs.

**7. SORTIDES I EXCURSIONS**

Al llarg del curs es fan 2 sortides amb autocar, la Castanyada al primer trimestre amb la resta de cursos d’educació Infantil i la Granja al 3r trimestre. A més a més anem al teatre Plaza a la celebració de la Cantata d’Hivern i a veure alguna obra de teatre i també alguna sortida pel barri o pel poble per ampliar o complementar els aprenentatges iniciats a l’aula.